NaiveNeuron/SloPal huggingface dataset:
P. Pavlis, poslanec: (2009-10-27):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, prosím, dajte hlasovať spoločne o bodoch 1 až 33 s odporúčaním gestorského výboru schváliť ich.
Grendel, Gábor, podpredseda NR SR (2022-10-18):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca? Takisto nie. Pristúpime teraz k druhému čítaniu o vládnom návrhu zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení zákona č. 171/2022 Z. z . Vládny návrh zákona je uverejnený ako tlač 1205. Výsledky rokovania výborov sú v tlači 1205a. Prosím pána ministra práce, sociálnych vecí a rodiny Slovenskej republiky Milana Krajniaka, aby vládny návrh zákona odôvodnil.
P. Hrušovský, predseda NR SR: (2005-02-03):
Teraz pristúpime k odpovediam na otázky poslancov členom vlády Slovenskej republiky. Znovu pani poslankyňa Tóthová ako jediná využila možnosť položiť otázku jednému členovi vlády, a to pánovi ministrovi Zajacovi, ktorého zároveň prosím, aby odpovedal na prvú z dvoch položených otázok pani poslankyne Tóthovej: „Pán minister“, pani poslankyňa Tóthová sa vás pýta, či „ste spokojný s tým, že v Bratislave pôsobí jediná pohotovostná služba pre deti a v čakárni sa tiesnia mamičky aj 2 – 3 hodiny s detičkami vo vysokých teplotách?“ Pán minister, nech sa páči, môžete odpovedať na otázku.
Šimečka, Michal, podpredseda NR SR (2024-05-03):
Ďakujem pekne. Pani poslankyňa Bittó Cigániková, nech sa páči.
Matovič, Igor, poslanec NR SR (2013-10-24):
Pán predseda, ja som pôvodne chcel dať procedurálny návrh, aby sme rokovali iba do siedmej, aby ste sa vyhli teda pokušeniu znova dať rokovanie proti noci. Bohužiaľ, ste ma predbehli, takže procedurálny návrh nemôžem dať. Ale chcem vás upozorniť, že ľudia si nás zvolili s tým, aby sme ich zodpovedne zastupovali. A ak robíte takéto obštrukcie typu, že chcete nás prinútiť, aby sme vlastne cez deň hlasovali alebo boli prítomní na normálnej schôdzi a v noci na mimoriadnej schôdzi, tak jednoducho nie je to vo fyzických možnostiach človeka, aby zodpovedne pristupoval k svojej práci.
Šimečka, Michal, podpredseda NR SR (2024-06-27):
Vážené panie poslankyne, vážení páni poslanci, v súlade so zákonom o rokovacom poriadku nasleduje teraz hodina otázok , ktorú týmto otváram. Poslanci písomne položili do včera do dvanástej hodiny 58 otázok na predsedu vlády, 65 otázok na členov vlády a 5 otázok na generálneho prokurátora. Overovatelia schôdze vyžrebovali následne ich poradie. Ešte chcem upozorniť, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, pán predseda vlády Robert Fico svojím zastupovaním poveril podpredsedu vlády, ministra obrany Roberta Kaliňáka, ktorého teraz prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán minister.
Hrnčiar, Andrej, podpredseda NR SR (2020-02-21):
Pani poslankyňa Petrík.
Číž, Miroslav, podpredseda NR SR (2014-11-27):
Ďakujem. Teraz má slovo pani poslankyňa Pfundtner.
Kollár, Boris, predseda NR SR (2022-02-02):
Prosím, prezentujeme sa a hlasujeme. (Hlasovanie.) Prítomných 121 poslancov, za 118, proti 1, zdržali sa 2, nehlasoval: žiadny. Je to, uvedený návrh sme schválili. Pristúpime k tretiemu čítaniu návrhu zákona. Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku, pani spoločná spravodajkyňa, prosím, uveďte odporúčanie gestorského výboru.
Blanár, Juraj, podpredseda NR SR (2023-03-22):
Ďakujem, pán spoločný spravodajca. Otváram rozpravu, do ktorej som neobdržal písomnú prihlášku, preto dávam možnosť prihlásiť sa ústne. Konštatujem, že nikto sa neprihlásil, preto vyhlasujem rozpravu za uzavretú. Pán navrhovateľ nemá záujem o záverečné slovo. Pán spravodajca, termín hlasovania najbližší?
Laurenčík, Milan, podpredseda NR SR (2022-02-25):
Prosím, ukľudnite sa! (Reakcie z pléna.) Pán poslanec Kotleba, sadnite si (reakcie z pléna), nasaďte si respirátor! (Výkriky z pléna.) Pán poslanec Kotleba, dajte si, prosím, respirátor a nevykrikujte tu, nemáte slovo. (Reakcie z pléna.) Nemáte slovo jeden ani druhý! (Reakcie z pléna.) Slovo mal pán poslanec Krajčír. (Reakcie z pléna.) Kľud! (Hádka v pléne.) Prosím kľud! Pán poslanec Kotleba, sadnite si na svoje miesto! Ukľudnite sa, prosím! (Reakcie z pléna.) Ukľudnite sa, prosím. (Reakcie z pléna.) S faktickou poz... Čo ste to povedal, že nemám vykrikovať? (Reakcia z pléna.) Tak to si vyprosím. S faktickou poznámkou vystúpi teraz pán poslanec Kristián Čekovský.
Blaha, Ľuboš, podpredseda NR SR (2024-05-10):
Na vaše vystúpenie, pán poslanec, evidujem šesť faktických poznámok. Ako prvý sa prihlásil pán poslanec Jozef Pročko. Nech sa páči.
P. Hrušovský, predseda NR SR: (2003-07-04):
Panie poslankyne, páni poslanci, prosím, aby ste rešpektovali odporúčanie gestorského výboru a nediskutovali pri hlasovaní o prerokúvaných návrhoch a hlasovaniach zo spoločnej správy. (Hlasovanie.) 128 prítomných, 24 za návrh, 95 proti, 6 sa zdržalo, 3 nehlasovali. Neschválili sme bod 7 zo spoločnej správy.
Kmec, Stanislav, poslanec NR SR (2018-03-14):
Zápisnica o výsledku tajného hlasovania o návrhu na voľbu kandidáta na člena disciplinárnych senátov, ktoré sa konalo 14. marca 2018. Na tajné hlasovanie o návrhu na voľbu kandidáta na člena disciplinárnych senátov inej osoby ako sudcu bolo vydaných a poslanci si osobne prevzali 113 hlasovacích lístkov. Teda na voľbe bolo prítomných 113 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidáta na člena disciplinárnych senátov inej osoby ako sudcu všetci poslanci odovzdali hlasovacie lístky. Zo 113 odovzdaných hlasovacích lístkov bolo 13 neplatných a 100 platných. Podľa platných hlasovacích lístkov overovatelia zistili, že – Tibor Sásfai, hlasovalo za 43, proti 38, zdržalo sa hlasovania 19, – Dávid Štefanka, hlasovalo za 48, proti 38, zdržalo sa 14. Na voľbu kandidáta na člena disciplinárnych senátov je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol, za kandidáta na člena disciplinárnych senátov iná osoba ako sudca nebol zvolený žiaden z navrhovaných kandidátov. Keďže kandidát na člena disciplinárnych senátov nebol zvolený, vykoná sa opakovaná voľba, do ktorej postupujú všetci navrhnutí kandidáti, ktorí neboli zvolení. Overovatelia poverujú svojho člena Stanislava Kmeca oznámiť výsledok hlasovania Národnej rade Slovenskej republiky.
Jurinová, Erika, podpredsedníčka NR SR (2013-09-18):
Ďakujem pekne. (Reakcia hosťa na balkóne: „Kedy budú ľudia vyzvaní, aby mohli rozprávať... v parlamente? To by sme radi vedeli...“ ) Helenka, nech sa páči.
Osuský, Peter, poslanec NR SR (2014-11-10):
Ďakujem, pán predseda. Pán premiér, ja by som začal, analyzujúc váš podnetný prejav, najprv právnym okienkom. Môže Dežo Múranica, vy i ja mať právny názor. Kolega Šebej má krásnu tézu na tému, čo je to názor. Ale existuje u nás inštitúcia, ktorá podáva záväznejšie stanoviská, ako je stanovisko Deža Múranicu, Roberta Fica a Petra Osuského. Tá sa volá Ústavný súd. A neviem, či ste si ako docent práva nevšimli, lebo docent Gašparovič si to nevšimol, že Ústavný súd prehlásil voľbu generálneho prokurátora za platnú. Vy ste tu dnes použili slovo pochybnosti. Ako hovorím, Dežo Múranica tiež mohol mať pochybnosti, ale Ústavný súd podal interpretáciu. Toľkoto k právnemu okienku, ktoré tým končím. Rád by som povedal ešte jednu vec. Hovorili ste o razantnom konaní. Viete, razantne konal, po prvé, MUDr. Alan Suchánek a pani Mgr. Magdaléna Kovačovičová, česť týmto ľuďom. Potom razantne konali obrazovky televízorov v domácnostiach obyvateľov Slovenska. A až potom ste razantne konali vy napriek tomu, že ste mali list od pána MUDr. Suchánka dobre uležaný a vedeli ste, čo sa tam deje. Takže tak je to s tým hrdinským razantným konaním. A ešte nakoniec by som povedal jedno. Čakal som akúsi obhajobu, akési vyvrátenie čohosi nespravodlivo vysloveného. To, čo som sa tu dozvedel, siahalo do celého portfólia vrátane Sasanky. Chcem vám povedať, že napriek tomu vážnemu faux pas Richard Sulík nedojednával s Kočnerom kúpu predraženého cétečka a ten rozhovor nestál slovenských daňových poplatníkov na rozdiel od aktivít vašich nominantov ani korunu. (Potlesk.)
Baránik, Alojz, poslanec NR SR (2017-06-21):
Ďakujem pekne. Kolegyne, kolegovia, takmer všetko bolo povedané, ale predsa zmienime zopár vecí, ktoré možno objasnia prostredie, v ktorom pracuje pán špeciálny prokurátor. 	Špeciálna prokuratúra alebo Úrad špeciálnej prokuratúry je miesto, kde pracujú prokurátori, ktorí majú vysoké platy, majú bezpečnostné previerky, sú to často dobrí prokurátori, väčšinou dobrí prokurátori. Niektorí určite sú aj veľmi dobrí prokurátori. Avšak vedenie špeciálnej prokuratúry je tam na to, aby v podstate zabezpečovalo presný protiklad toho, čo má špeciálna prokuratúra robiť. Vedenie prokuratúry špeciálnej sa vyvíja tak, že po mnoho rokov napríklad špeciálny prokurátor neobsadil miesto riaditeľa ekonomickej kriminality. Nikto nevie, prečo toto takto je. No ja vám poviem, pretože žiaden slušný prokurátor nie je ochotný robiť za takých pomerov, aké panujú vo vedení špeciálnej prokuratúry. To znamená oficiálne sankcionované zametanie pod koberec veľkých káuz. Kto by toto chcel robiť? Za prvé. Za druhé, tí dobrí, ktorí to vedia robiť a ktorí by boli ochotní to robiť, tí to nebudú robiť pod týmto špeciálnym prokurátorom. A tu sa dostávame do podstaty problému. Prokurátori špeciálnej prokuratúry, ktorí sú čestní, sa boja vystúpiť a urobiť niečo, čo by bolo v rozpore so želaním ich šéfa. Boja sa o svoj veľký plat, majú hypotéky, majú slušný život a nechcú o toto prísť, nemôžu o toto prísť. Takéto pomery vládnu na špeciálnej prokuratúre. Pozrime sa na prípad Špirko. V každej slušnej krajine, keby došlo k takémuto incidentu, že prokurátor špeciálnej prokuratúry je nezmyselne obvinený len preto, že si koná svoju prácu, že sa snaží viesť trestné stíhanie v korupčnej kauze vysokopostaveného politika, by bol chránený všetkými prostriedkami. Žiadne vymyslené trestné stíhanie by nemohlo zabrániť tomu, aby došlo k tomu, k čomu došlo v tomto prípade, že vec mu bola odňatá, bola pridelená inej prokurátorke, spriaznenej s vedením špeciálnej prokuratúry, a zametená pod koberec. Kauza ako táto má determinujúci účinok na to, ako funguje prokuratúra a ako funguje špeciálna prokuratúra. Ten, kto toto dopustil, aby sa toto stalo, nemá čo hľadať vo vedení špeciálnej prokuratúry. Pán špeciálny prokurátor Kováčik jednoducho je v situácii, kedy je každému triezvo rozmýšľajúcemu človeku jasné, že je buďto nejak psychicky narušený, alebo je vydieraný, alebo existuje nejaké iné vysvetlenie, ktoré my nepoznáme. Na to, aby takto fungoval, neexistuje žiadne slušné vysvetlenie. Istým spôsobom je mi ho ľúto, pretože si myslím, že nikto by nemal podstupovať takúto tortúru, ako ju podstupuje on. Je mi to ľudsky nepríjemné, avšak záujmy Slovenska sú dôležitejšie ako jeden človek. A ak generálny prokurátor nie je ochotný dať podnet na odvolanie špeciálneho prokurátora, musím ja opätovne vyzvať pána Kováčika, aby zo svojej funkcie odstúpil. Ďakujem.
Glváč, Martin, podpredseda NR SR (2019-09-11):
Ďakujem. S faktickou poznámkou jeden poslanec. Končím možnosť prihlásiť sa. Nech sa páči, pán poslanec Bernaťák.
M. Číž, podpredseda NR SR: (2006-10-17):
Vážené kolegyne, kolegovia, otváram všeobecnú rozpravu. Chcem vás informovať, že som nedostal žiadnu písomnú prihlášku do rozpravy. Preto sa pýtam, kto sa do rozpravy chce prihlásiť ústne. Ďakujem. Konštatujem, že do rozpravy sa neprihlásil ústne nikto. Vyhlasujem všeobecnú rozpravu za skončenú. Pravdepodobne pán navrhovateľ ani pán spravodajca nebudú chcieť zaujať stanovisko vzhľadom na to, že nebola rozprava. Veľmi pekne ďakujem. Zároveň prerušujem rokovanie o tomto bode programu. Vážené kolegyne, kolegovia, nasleduje prvé čítanie o vládnom návrhu zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá, a ktorým sa menia ďalšie zákony v znení neskorších predpisov . Vládny návrh zákona ste dostali ako tlač 76. Návrh na pridelenie tohto návrhu na prerokovanie do výborov máte v rozhodnutí č. 74. Prosím ministerku práce, sociálnych vecí a rodiny Slovenskej republiky pani Vieru Tomanovú, aby vládny návrh zákona uviedla.
Kozelová, Monika, poslankyňa NR SR (2021-07-02):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bola určená predsedom výboru za spravodajkyňu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor, výbor pre pôdohospodárstvo a životné prostredie a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 13. septembra 2021 a gestorský výbor do 14. septembra 2021. Vážený pán predsedajúci, ďakujem, skončila som, prosím, otvorte všeobecnú rozpravu.
Krajkovič, Mikuláš, poslanec NR SR (2019-06-19):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Bugár, Béla, podpredseda NR SR (2016-04-18):
Pán poslanec Budaj.
Kuffa, Štefan, poslanec NR SR (2012-10-23):
Ďakujem za slovo. Chcem reagovať tuná na predrečníka, pána kolegu Mihála. Áno, minimálna mzda môže zhoršiť v regiónoch skutočne ako podmienky zvyšovania teda tej minimálnej mzdy. Aj teraz v mnohých regiónoch Slovenska je problém s prácou. Bude ešte väčší. Naozaj, tí zamestnávatelia tým, že budú mať zvýšené náklady, tak pre mnohých to bude problém zamestnávať mnohých zamestnancov. Rovnako zvyšovanie dane z 19 na 23 %, veď sme to už tu tak aj spomínali, tak firmy sa budú skutočne správať ako racionálne a pôjdu do zahraničia, do susedného, či už Česka, Poľska, možno Maďarska. Rovnako noví investori, ktorí budú zvažovať, do ktorej krajiny majú ísť, Slovenská republika nebude tou krajinou, do ktorej sa rozhodnú investovať. Paradoxom je to, že keď sa dane zvyšujú, príjem do štátnej pokladnice sa zníži. To sú naozaj overené fakty. Niekedy naozaj to pripadá také smiešne, že hovoríme o tom istom a každý nejako inak presviedča tú druhú stranu, že čo je dobré a čo je správne. Naozaj je potrebné zamerať sa na konsolidáciu, ktorá by priniesla úspory. Toto mi stále chýba tuná, kde by sme hľadeli na to, ako znižovať výdaje. Ďakujem pekne.
Hrnčiar, Andrej, podpredseda NR SR (2018-03-14):
Teraz budeme hlasovať o návrhu poslancov, ktorí navrhujú, aby sa voľba kandidátov na členov disciplinárnych senátov (tlač 906) vykonala tajným hlasovaním. Takže poprosím vás, kolegovia, aby ste sa vrátili do sály, lebo najprv sa musí odhlasovať hlasovanie. Poprosím vás, najprv sa musí odhlasovať tajné hlasovanie a až potom sa (zaznievanie gongu), až potom sa môže vykonať samotná voľba. Takže vás poprosím, aby ste sa vrátili do rokovacej sály. Poprosím, kolegovia, aby ste sa vrátili do rokovacej sály. Poprosím aj skrutátorov, aby sa vrátili. Poprosím, aby ste zaujali svoje miesta v poslaneckých ľaviciach. Takže budeme hlasovať o tom, o návrhu poslancov, ktorí navrhujú, aby sa voľba kandidátov na členov disciplinárnych senátov (tlač 906) vykonala tajným hlasovaním. Prosím, prezentujme sa a hlasujme. (Hlasovanie.) Prítomných 86, za 64, proti 18, zdržal sa 1, nehlasovali 3. Čiže konštatujem, že Národná rada schválila tajné hlasovanie. Pristúpime k tajnému hlasovaniu o návrhu na voľbu kandidátov na členov disciplinárnych senátov (tlač 906), ktoré vykonáme spolu s tajným hlasovaním o návrhu na voľbu predsedu osobitného výboru na kontrolu činnosti Vojenského spravodajstva (tlač 903). (Tajné hlasovanie o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva , tlač 903.) Tajné hlasovanie vykonáme na troch hlasovacích lístkoch. Svoju voľbu vyjadríme tak, že na každom hlasovacom lístku pri každom mene a priezvisku kandidátov označíte tú alternatívu, za ktorú hlasujete – za, proti, zdržiavam sa. Pri voľbe kandidátov za členov disciplinárnych senátov sudcov je možné označiť alternatívu za aj u všetkých kandidátov. Pri voľbe kandidáta na člena disciplinárneho senátu, disciplinárnych senátov inej osoby ako sudcu je možné označiť alternatívu za najviac u jedného kandidáta. Hlasovací lístok je neplatný, ak pri niektorom mene nie je voľba označená, alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie, súčasne ich prosím, aby hlasovali ako prví. Pristúpime k vykonaniu tajného hlasovania. (Akt tajného hlasovania.)
Jurinová, Erika, poslankyňa NR SR (2016-10-27):
Ďakujem kolegyni za znova taký nový, nový a iný rozmer tejto problematiky. Určite každý jeden, no verím, že naozaj každý jeden poslanec, lebo e-mailov, ktoré súvisia práve s poskytovaním nejakého príspevku pre rodinu, ktorá má zdravotne ťažko postihnuté dieťa, chodí veľa, hej. Inak rozhodnutie každého, či sa rozhodne prispieť alebo nie, ale keď si teraz uvedomím, že v podstate dva roky dozadu sme s takouto snahou začali a že v podstate tým rodičom, ktorí získali na svoje účty peniaze z poskytnutia darov, boli nakoniec krátené kompenzácie, tak je to úplne choré. Veľmi pekne ďakujem Soni Gaborčákovej, že otvorila aj tému intervenčných centier. Áno, máme ich v zákone o sociálnych službách. Otázka je, akým spôsobom sa napĺňajú tieto alebo funkcia tých intervenčných centier. Čo mám vedomosť, tak zdravotné intervenčné centrá naozaj z vlastnej iniciatívy podporujú, vytvárajú ľudia, ktorí sa tejto téme venujú životne, že celý život tomu obetujú, ale bez podpory štátu, a to je choré. Táto spoločnosť ako keby si nechcela uvedomiť, že práve dieťa do troch rokov, ešte do šiestich rokov má najväčší potenciál sa z toho zdravotného postihnutia nieže vylízať, to sa málokedy podarí, ale zlepšiť ten stav, zdravotný stav, mentálny stav. A naša spoločnosť ako keby to vôbec nechcela akceptovať. Takže veľa toho je potrebné zmeniť v zákone a verím, že toto, možnože táto celá téma, už o tom debatujeme v podstate druhý, tretí týždeň v rámci schôdze, tak verím, že bude takým štartérom pre nastavenie naozaj nového pohľadu na zákon o kompenzáciách celkovo. Ešte pánovi kolegovi by som iba povedala, že to sú všetko súkromné zariadenia a verím tomu, že oni získavajú, získavajú peniaze alebo teda tí zahraniční klienti platia iné peniaze ako slovenskí občania.
Štefanec, Ivan, poslanec NR SR (2010-12-02):
Áno, pán predsedajúci, dajte prosím hlasovať o návrhu zákona ako celku.
Kondrót, Maroš, poslanec NR SR (2013-01-29):
Pani predsedajúca, dajte, prosím, hlasovať o bodoch 2 a 3 návrhu pána poslanca Zajaca.
Antošová, Eva, poslankyňa NR SR (2016-06-16):
Áno, ďakujem za slovo. Ja ďakujem pánovi poslancovi Viskupičovi, aj keď mi trošička skomolil meno, ale to nevadí. Ale hlavne ma teší, pán Viskupič, že nevidíte veci čierno-biele. Naozaj v tom vašom príspevku teraz v rozprave som si to všimla. A veľmi to kvitujem. Aj to som si všimla, že ste pochopili, že v mojom príspevku skutočne mi ide o kvalitu práce v samosprávach, hej, nevystúpila som len preto, aby som vystúpila, ale chcela som poukázať na nedostatky, ktoré tento materiál má, aby sme teda si naozaj rozumeli. No ale je mi ľúto naozaj, pani predkladateľka a spolupredkladatelia, že momentálne tento návrh zákona nie je dobre pripravený, a preto teda vyzývam na konštruktívnu prácu. Dorobte ho, debatujte, diskutujte, rokujte o ňom. A potom znova ten návrh zákona môže byť predložený. Ďakujem.
Kollár, Boris, predseda NR SR (2021-06-29):
Prosím písomne. (Reakcia podpredsedu Grendela.) Kde? (Reakcia podpredsedu Grendela.) Mám to, mám to v ruke. Ďakujem pekne. Ďalší procedurálny návrh prednesie pán poslanec Taraba.
Halgašová, Jarmila, poslankyňa NR SR (2021-03-16):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bola určená Výborom Národnej rady pre pôdohospodárstvo a životné prostredie za spravodajkyňu k návrhu uvedeného zákona (tlač 457). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady, Výbor Národnej rady pre verejnú správu a regionálny rozvoj a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30. apríla 2021 a v gestorskom výbore do 3. mája 2021. Pán predsedajúci, otvorte, prosím, rozpravu.
Glváč, Martin, podpredseda NR SR (2017-12-05):
Ďakujem. Vyhlasujem rozpravu v tomto bode programu za skončenú. Pán navrhovateľ, chcete zaujať stanovisko? Nech sa páči.
Laššáková, Jana, podpredsedníčka NR SR (2014-04-02):
Ďakujem pekne. Pán navrhovateľ zaujmite miesto určené pre navrhovateľov. Dávam slovo spravodajkyni, ktorú určil navrhnutý gestorský ústavnoprávny výbor, poslankyni Lucii Žitňanskej. Nech sa páči, pani poslankyňa.
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 141 poslancov, 86 za, 35 proti, 19 sa zdržalo, 1 nehlasoval. Pristúpime k tretiemu čítaniu o návrhu zákonu. Otváram rozpravu v rámci tretieho čítania. Hlási sa z poslancov niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Jaurová, Zora, poslankyňa NR SR (2024-05-10):
Ďakujem, pán predsedajúci, a ďakujem kolegom za reakcie. Ja by som možno ešte doplnila aj na margo celej tejto debaty, ktorú tu dnes vedieme, že viete, ja mám takú, taký sen, že by som chcela, aby napriek tomu, že máme v tomto pléne rôzne politické tričká a rôzne názory na rôzne veci, tak aby kultúra bolo niečo, čo nás spája, aby kultúra naozaj dávala zmysel našim životom a aby z nás robila lepších ľudí, a to teda naprieč tým povestným politickým spektrom. A veľakrát ako mám také záblesky aj v tejto debate, aj v iných, že by to možno mohlo byť možné. Len ono sa to nedá s ministerkou, ktorej jedinou misiou je rozdeľovať. A všimnite si, že to počuť vo všetkých jej prejavoch. Aj v tom, čo tu kolegyňa citovala z Telegramu. Vždy je to my a oni. Predtým ste mali vy, teraz máme my. Stále počujeme, že musí uspokojiť svojich voličov. A proste s takýmto nastavením sa jednoducho nedá ten rezort riadiť tak, aby tá kultúra bola naozaj pre všetkých a aby možno aj v tomto pléne bola niečím, na čom sa dokážeme dohodnúť. Takže ja by som, ja verím, že tento môj sen snívate viacerí, že ho snívate aj v koalícii. A chcela by som vám povedať, že ak chceme naozaj tú hrdú národnú kultúru, o ktorej tu veľa rozprávame a o ktorej hovoril v konečnom dôsledku aj Ján Lajčiak, ktorého som citovala, tak proste nájdite iného ministra alebo ministerku a môže táto diskusia vyzerať úplne inak. Ďakujem.
J. Senko, poslanec: (2010-01-29):
To znamená, ozaj je toto mimoriadne zasadnutie Národnej rady svojím spôsobom účelové. Účelové aj z tohto dôvodu, že sa blížia voľby a každý tu nejakým spôsobom chce prezentovať svoje názory na – vo vašom podaní – prah citlivosti. Takže pozametajme si pred vlastným prahom a potom buďme takí, akí chceme byť aj na druhých. Ďakujem.
Žiga, Peter, podpredseda NR SR (2024-10-23):
Prezentujme sa a hlasujme (Hlasovanie.) 135 prítomných, 78 za, 20 proti, 37 sa zdržalo. Konštatujem, že Národná rada sa uzniesla, že prerokuje tento návrh zákona v druhom čítaní. Teraz pristúpime k hlasovaniu o pridelení návrhu výborom, o určení gestorského výboru, ako aj lehoty na jeho prerokovanie. Nech sa páči, pán spravodajca.
Mikloško, Jozef, poslanec NR SR (2012-11-30):
Ja by som tiež chcel pochváliť pána Číža v tom, že si ho vážim a vždy mi hovorí excelencia, tak dúfam, že bude aj naďalej. Vo svojich vystúpeniach vždy je objektívny, snaží sa povedať pravdu, ale potom, keď dôjde na hlasovanie, potom už plní inštrukcie a už si nedovolí nikdy vystúpiť trošička z radu. Priateľu, excelencia, prepáč, že to túto hovorím. Bol napríklad Zákonník práce, kde sa sto aj pozitívnych návrhov dalo z opozície, ale všetko ste zmietli zo stola, ani jeden jediný ste vlastne nezobrali. Čiže takto sa tiež dá opozično-koaličná politika ťažko robiť. Citoval si pána Breinera. Ja osobne som jeho články čítal. Už ho dávno nečítam. Skutočne, on nadáva, tak ako Soros už teraz nadáva, keď sa svojím spôsobom nabalil, ale Breiner sa vždy vracia domov, kde pekne využíva to, čo tam má. Na Slovensko veľmi nadáva, na všetko kresťanské veľmi nadáva. Čiže tá citácia na neho nebola celkom dobrá. Justicia et Pax sa volá tá inštitúcia vo Vatikáne, ktorá dala veľmi pozitívne vyhlásenie, čo sa týka špekulácií, derivátov a vôbec stavu kapitalizmu. No, dala ho tiež troška neskoro. Ja som do tejto komisie veľmi často chodieval s rôznymi aj americkými odborníkmi. Schovávali sa pred nami. A toto prijali až vtedy, keď už bolo všetko veľmi jasné. Ich šéf, vietnamský kardinál Van Thuan, bol môj dobrý priateľ, trinásť rokov bol v samotke, on nás jediný prijímal a bral to, ale, bohužiaľ, umrel a beží jeho beatifikatia, s týmto to nesúvisí. Proste celý svet je dnes v svrabe, loď sa potápa, na palube sa ešte tancuje, všetci žijú na dlh, nad pomery, a teda to, že pri daňovom zákone sme akurát toto povedali, je celkom zaujímavé, aj keď reči boli o daniach. Takže dúfam, že budeš aj naďalej takýto, ako si, ale občas zahlasuješ aj podľa zdravého rozumu.
Hort, Milan, podpredseda NR SR (2011-09-08):
Ďakujem pekne. Otázka č. 5, ktorá bola vylosovaná, je otázka, ktorú položila pani poslankyňa Magda Košútová, je adresovaná ministrovi životného prostredia Slovenskej republiky Józsefovi Nagyovi. „Vážený pán minister, pani premiérka výrazne podporuje aktivity na zadržiavanie vody v krajine. Vodohospodári riadení vaším ministerstvom tieto opatrenia veľmi kritizujú a považujú ich za plytvanie prostriedkami, ktoré by mohli byť využité účinnejšie. Aký je váš názor, vážený pán minister?“ Nech sa páči.
Danko, Andrej, podpredseda NR SR (2024-01-08):
Do rozpravy je prihlásená pani poslankyňa Plaváková za Progresívne Slovensko, pripraví sa pani poslankyňa Kolíková.
Pročko, Jozef, poslanec NR SR (2021-09-29):
Ďakujem veľmi pekne. Práve ste sa, pán Podmanický, dozvedeli, ako vaša legendárna štvorka porušuje rokovací poriadok. Vy, pán Podmanický, vystupujete v procedurálnych návrhoch s takými, ale s takými návrhmi, ktoré nemajú nič spoločné s rokovaním. Vy si tu robíte politický marketing, pretože ste sa vyšplhali na chrbáte tamtoho pána odrúškovaného Kotlebu a teraz ste život (reakcie z pléna), ktorý nemá, žiaľbohu, žiaden život. Pán Podmanický, toto je, toto je vec, ktorú vy, toto je vec, ktorú vy robíte stále. Nepoviete naozaj nič, nič k veci, nepoviete nič normálne. Vy len vystúpite aj s tým legendárnym Kuffom, ktorý má, neviem, či má trenírky na sebe alebo rúško, ale vy vystúpite a, a to je niečo neskutočné. (Ruch v sále. Zaznievanie gongu.) A už to tu raz dnes zaznelo. Vy tu rozprávate, vy tu rozprávate o tom, pán Podmanický, ako sa porušuje poriadok a vy ho porušujete neustále, neustále. Vy ste boli pri tam Robertovi F., potom ste od neho odišli. Vy ste sa tiež vyšplhali na chrbáte pána... Je triezvy? Je. ... pána Roberta Fica a musím povedať úprimne, porušujete, porušujete vy neustále, vaša legendárna štvorka, stále porušujete rokovací poriadok. Ďakujem.
Gröhling, Branislav, poslanec NR SR (2016-06-14):
Ďakujem veľmi pekne za príspevok. Ja chcem a ja to budem stále opakovať, že málotriedky by určite mali byť zachované tam, kde sú potrebné, je ich nutné zachovať, kde v blízkosti nie je žiadna plne organizovaná škola alebo nám to nedovolí cestovanie, alebo priestor. Ale vy ste spomínali alebo ty si spomínal obec Vyšný Kubín, tak v rámci toho Vyšného Kubína oni budú mať 11 žiakov, tak najbližšia obec, resp. najbližšia plne organizovaná škola je v Dolnom Kubíne a sú to štyri kilometre a cesta trvá iba osem minút. Myslím si, že v tomto prípade naozaj by bolo výhodnejšie pre tých jedenásť žiakov na tie štyri kilometre zabezpečiť dopravu autobusovú s pedagogickým dozorom kvalifikovaným a bolo by to omnoho rýchlejšie a perspektívnejšie pre tých rodičov aj pre tie deti, aby boli začlenené do tej plne organizovanej školy. Ďakujem.
Slafkovský, Alexander, poslanec NR SR (2010-12-14):
Ďakujem pekne. Vážené panie poslankyne, vážený pán podpredseda, vážený pán minister, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k vládnemu návrhu zákona o kritickej infraštruktúre (tlač 153). V súlade s § 73 ods. 1 zákona o rokovacom poriadku podávam spravodajskú informáciu k predmetnému vládnemu návrhu zákona. Uvedený vládny návrh zákona bol doručený poslancom Národnej rady v stanovenej lehote, t. j. 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 72 ods. 1 zákona o rokovacom poriadku a zaradil ho v súlade s rokovacím poriadkom na rokovanie dnešnej schôdze Národnej rady. Konštatujem, že uvedený vládny návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov, ako aj náležitosti určené v legislatívnych pravidlách. Zo znenia vládneho návrhu je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada Slovenskej republiky uzniesla v zmysle rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 28. októbra 2010 č. 146 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárstvo, výstavbu a dopravu, Výbor Národnej rady Slovenskej republiky pre pôdohospodárstvo a životné prostredie, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre zdravotníctvo a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný vládny návrh zákona prerokovali v termíne do 27. januára 2011 a v gestorskom výbore do 31. januára 2011. Pán predsedajúci, skončil som, prosím, otvorte rozpravu.
Vašečka, Richard, poslanec NR SR (2016-04-28):
Dobré ráno, ďakujem za slovo. Chcem poďakovať pánu poslancovi Dostálovi za jeho konštruktívne návrhy, ktoré som podporil aj svojím podpisom pod tento pozmeňujúci a doplňujúci návrh. Taká krátka historická poznámka. Ak by sme sledovali zhruba posledných 100 rokov vývoj štátu, tak štát stále naberá na sile, stále spotrebováva viac zdrojov, samozrejme, boli k tomu veľmi vážne príčiny, ako bola prvá svetová vojna, druhá svetová vojna, ale po akejkoľvek špecifickej situácii štát sa už nikdy nechcel vrátiť späť k nejakému nižšiemu prerozdeľovaniu financií alebo nižšiemu počtu úradníkov. Takže vítam minimálne filozoficko-historicky, že je tu snaha zadefinovať, že dobre, tretí štátny tajomník, ale keď tá situácia pominie, tak nech sa ten počet týchto štátnych predstaviteľov, úradníkov zníži. Takže budem podporovať tento návrh. Ďakujem.
Blanár, Juraj, podpredseda NR SR (2021-11-10):
Vážené panie poslankyne, páni poslanci, prerušujem rokovanie rozpravy o tomto bode. Budeme pokračovať o štrnástej hodine vystúpením pani poslankyni Moniky Kaveckej. Ďakujem a prajem dobrú chuť. (Prerušenie rokovania o 12.02 hodine.) (Pokračovanie rokovania o 14.00 hodine.)
Jurinová, Erika, podpredsedníčka NR SR (2013-10-22):
Ďakujem pani poslankyni. Posledný prihlásený rečník do rozpravy je pán Viskupič.
Laššáková, Jana, podpredsedníčka NR SR (2014-02-07):
Prosím, prezentujme sa a hlasujeme. (Hlasovanie.) Prítomných 128 poslancov, za návrh 55, proti 5 poslanci, zdržalo sa 67, nehlasoval 1 poslanec. Konštatujem, že sme nepostúpili tento návrh zákona do druhého čítania. Teraz prosím spravodajcu, ktorého určil navrhnutý gestorský výbor pre verejnú správu a regionálny rozvoj, poslanca Pavla Zajaca, aby uviedol hlasovanie v prvom čítaní o návrhu poslanca Fecka na vydanie zákona, ktorým sa mení a dopĺňa zákon č. 369/1990 Zb. o obecnom zriadení (tlač 839). Nech sa páči pán spravodajca. (Hlasovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 839.)
M. Hort, podpredseda NR SR: (2009-02-11):
Súčasne by som vás chcel poprosiť, kolegyne, kolegovia, viem, že si máte ráno čo povedať, ale neskutočným spôsobom tie vaše raňajšie diskusie udierajú na toho, kto práve reční. Tak poprosím o toleranciu z tohto pohľadu. Ďakujem pekne. Nech sa páči.
Hlinka, Jozef, poslanec NR SR (2021-06-17):
Ďakujem za slovo. Vážený pán predseda, vážené panie kolegyne, kolegovia, dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu zákona. Predmetný poslanecký návrh zákona bol doručený poslancom Národnej rady s tým, že vláda požiadala prerokovať tento poslanecký návrh zákona prostredníctvom skráteného legislatívneho konania. Predseda Národnej rady posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie 32. schôdze Národnej rady Slovenskej republiky. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, ústavnoprávny výbor, Výbor Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali ihneď. Pán predseda, prosím, otvorte rozpravu k uvedenému návrhu zákona.
Klus, Martin, podpredseda NR SR (2019-10-25):
Ďakujem pekne. V tejto chvíli sa pýtam, či sa chce niekto do rozpravy prihlásiť ústne. Jedna pani poslankyňa, dvaja páni poslanci. Takže, pán poslanec Baláž, nech sa páči.
Dostál, Ondrej, poslanec NR SR (2018-10-23):
A v rozprave k návrhu novely zákona o advokácii vystúpili traja poslanci, pán poslanec Grendel, pán poslanec Baránik a ja, a neboli podané žiadne procedurálne návrhy. Pán predseda, dajte, prosím, hlasovať o tom, že Národná rada sa uzniesla prerokovať návrh zákona v druhom čítaní.
Zmajkovičová, Renáta, podpredsedníčka NR SR (2014-04-01):
S inteligenciou sa nenarodíte. (Reakcia poslanca J. Hraška: Nie, to máte pravdu. Mali by ste sa trošku viacej cvičiť.)
Dostál, Ondrej, poslanec NR SR (2017-05-19):
Vážený pán predseda Národnej rady, vážené kolegyne, vážení kolegovia, predložený návrh zákona ruší možnosť udeľovania pokút za používanie iných ako štandardizovaných geografických názvov v médiách a v kartografických dielach. Zákon Národnej rady Slovenskej republiky č. 215/1995 Z. z. o geodézii a kartografii od začiatku stanovoval záväznosť štandardizovaných geografických názvov pre vydavateľov kartografických diel, avšak na používanie v tlači a iných prostriedkoch masovej komunikácie a v úradnej činnosti štátnych orgánov a obcí stanovoval záväznosť, ale nestanovoval sankciu. Až novelou zákona o geodézii a kartografii z roku 2003 sa rozšírila skutková podstata tohto priestupku a porušenia poriadku právnickými osobami aj o použitie iných než štandardizovaných geografických názvov v tlači alebo iných prostriedkoch masovej komunikácie. Predloženým návrhom navrhujeme zrušiť možnosť pokutovania za použitie iných ako štandardizovaných geografických názvov a zároveň obmedziť záväznosť štandardizovaných geografických názvov na štát na mapové diela, podobná úprava existuje napríklad v Českej republike. Návrh zákona nebude mať priamy dopad na verejné rozpočty, neprináša nárok na pracovné sily a nemá vplyv na zamestnanosť a tvorbu pracovných miest, na životné prostredie ani na podnikateľské prostredie. Návrh zákona je v súlade s Ústavou Slovenskej republiky, jej zákonmi a medzinárodnými zmluvami, ktorými je Slovenská republika viazaná. Bližšie sa k našim dôvodom a k obsahu návrhu zákona vyjadrím v rozprave, do ktorej som sa písomne prihlásil.
Jurinová, Erika, podpredsedníčka NR SR (2014-12-04):
Pán poslanec Kolesík.
Blaha, Ľuboš, podpredseda NR SR (2024-06-12):
Pán poslanec Jozef Pročko.
Blaha Ľuboš, podpredseda NR SR (2024-05-22):
Poprosím všetkých pánov poslancov, pani poslankyne, udržujme nejaký zmier a skúsme sa neprekrikovať a ďakujem pekne.
Hatráková, Katarína, poslankyňa NR SR (2020-11-05):
Ďakujem. V rozprave vystúpil pán poslanec Baláž. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ódor, Ľudovít, predseda vlády SR (2023-05-25):
Dobre, skúsim veľmi rýchlo, lebo tam boli asi tri alebo štyri otázky. Čo sa týka vyrovnaného rozpočtu, či to bude vyrovnaný, neviem, lebo naozaj štartujeme z veľmi vysokej pozície, a budeme sa snažiť urobiť najlepší možný rozpočet a tá dlhodobá udržateľnosť nie je len o tom samotnom rozpočte, ale aj o tom, ako sa budú vyvíjať náklady v tých oblastiach, ktoré sú aj citlivé na starnutie, takže ak my vieme urobiť nejakú reformu na tom štvorročnom horizonte, tak zlepšíme dlhodobú udržateľnosť bez toho, aby sme museli hýbať aj s aktuálnym rozpočtom, a pravdepodobne to bude nejaká kombinácia týchto dvoch prístupov. Tá ďalšia otázka teda bola, že ako vnímame tú snahu dať vyrovnaný rozpočet, a s tým súvisí aj to, že či ten rozpočtový informačný systém dokáže pracovať s rôznymi verziami rozpočtu. Môžem povedať, že ten samotný rozpočtový informačný systém, alebo teda RIS, ako všetci volajú, podporuje plnohodnotné zostavovanie viac verzií toho rozpočtu, takáto situácia v zásade tu už bola aj minulý rok, keď ten štátny rozpočet bol schválený 22. 12. 2022, dosť neskoro, a zároveň verejné financie čelili aj, aj tomu, možnosti rozpočtového provizória, takže nejakú takúto záležitosť tu už, už máme. Horšie je, že naozaj detailne pripraviť rozpočet v tak krátkom čase je extrémne náročná úloha, každá iná vláda mala na to väčšinou 9,5 mesiaca, naozaj za dva mesiace urobiť plnohodnotný rozpočet je, povedal by som, že náročné, a navyše vzhľadom na to, že predpokladám, že tá ďalšia vláda získa nejakú dôveru v parlamente, tak ani nie je potrebné vynaložiť tie, toto úsilie a skúsme sa baviť skôr o tom, aký je najlepší rozpočet pre ďalšiu vládu a pre ďalší, ďalší štvorročný cyklus, ako mrhať kapacitami štátu, teraz aby sme narýchlo len niečo zbúchali a ešte podporili možno chaos v tom, že teda každý ani nebude vedieť, že čo to je za rozpočet, ako to bude, prečo potom bude iný rozpočet, že zatiaľ teda v tej argumentačnej rovine sme nenašli to, čo by prinieslo nejakú veľkú pridanú hodnotu takéhoto kroku pre Slovensko. My to skôr vnímame ako, ako, ako dodatočnú záťaž, čo nie je nutné vynaložiť na to, aby sme teda pripravili nejaký zodpovedný rozpočet do budúcnosti, takže takto to nejak vnímame.
Pročko, Jozef, poslanec NR SR (2023-12-14):
Ďakujem veľmi pekne. Žiadam, aby Národná rada hlasovaním prijala uznesenie a zaviazala kancelára Národnej rady Slovenskej republiky, nech dodržuje pri rokovaní v noci podmienky, ktoré dnes boli zavedené. Sú to podmienky pre zamestnancov Národnej rady Slovenskej republiky. Odôvodňujem to. Vieme veľmi dobre, že dnes sme podali viacerí procedurálne návrhy, aby počas rokovania v noci boli zamestnanci, ktorí pracujú dole v kuchyni a tuná vzadu, bolo im umožnené pracovať len do ôsmej, pretože poslanci, si môžeme kúpiť v bufete nápoj a dole jedlo a zobrať si ho so sebou. Tí zamestnanci potrebujú mať aj pokoj a kľud a vyspať sa. Ďakujem veľmi pekne, mám to písomne.
M. Číž, podpredseda NR SR: (2008-09-17):
Pán spravodajca nechce reagovať. Ďakujem. Prerušujem rokovanie o tomto bode programu. Vážené kolegyne, ešte stihneme a budeme pokračovať v rokovaní do 17. 00 hodiny bodom, ktorým je návrh volebného poriadku o voľbe a odvolávaní členov Rady Slovenského pozemkového fondu (parlamentná tlač 761). Návrh uvedie predseda výboru pán poslanec Ján Slabý. Má slovo.
Danko, Andrej, predseda NR SR (2019-11-26):
Poslanec Dostál s reakciou na faktické. Nech sa páči, pán poslanec.
Gašpar, Tibor, podpredseda NR SR (2024-09-25):
Ďakujem. Ďalší v poradí, pán poslanec Prostredník, máte slovo.
Poliačik, Martin, poslanec NR SR (2010-10-21):
Pán predsedajúci, ako spravodajca pre voľbu kandidátov na sudcov Disciplinárneho súdu, cítim potrebu uviesť veci na správnu mieru, lebo opoziční kolegovia si tu ráno z toho spravili žúr, neviem prečo. (Ruch v sále.)
Petrík, Simona, poslankyňa NR SR (2017-10-17):
To je v poriadku, ja to určite stíham do 20 minút.
P. Muránsky, poslanec: (2002-10-15):
I. Presperín, doterajší podpredseda NR SR: Vladimír Palko.
Beblavý, Miroslav, poslanec NR SR (2015-05-21):
Ďakujem pekne, pán predsedajúci. Dovoľte mi naozaj povedať, že aj pri úcte, ktorú chovám k starším dámam a ktorá je, myslím si, povinná pre muža všeobecne, nemôžem nepovedať, že z tých vecí, ktoré povedali aj pani Nachtmannová aj pani Tomanová, o ktorých niečo viem, tak ani jedna nebola pravdivá. Neviem tým pádom povedať, či sú nepravdivé aj tie, o ktorých ja nič neviem, ale dá sa to logicky z toho usudzovať, aj keď to už ponechám niekomu inému, tým pádom ani neni veľmi na čo reagovať. Som si istý, že ak by ste mali čo len jeden kus papiera s mojím podpisom nad niečím nevýhodným, pre štát podozrivým, tak už by ste ho tu minimálne štyri roky vyťahovali, ale taký neexistuje (reakcia z pléna.) Tak sa veľmi teším, pani Tomanová, môžete ich niekedy doniesť, rád sa s vami na ne pozriem. (Reakcia z pléna.) A to, čo ale naozaj platí, je to, čo povedal pán Viskupič, že toto celé je len o zahmlievaní a odťahovaní pozornosti od naozaj toho faktu, že jedinečnú sumu peňazí, ktorú sme mohli použiť na jedinečné povznesenie tejto krajiny, najväčším zlyhaním vlád Roberta Fica jednak nepoužijeme v tej miere, v ktorej sme mohli, veľa z toho ešte najmä potom, bohužiaľ, budeme musieť vrátiť, ak budete pokračovať tak, ako idete, a strašne veľa z toho, čo sme aj použili, bolo premrhaných. To je tá smutná pravda a to je tá pravda, o ktorej treba hovoriť a z ktorej sa treba najmä ale poučiť. Poučiť pre budúcnosť, lebo tých biznismenov, bábok a žralokov krúži okolo verejného sektora dosť. A určite sa radi pripoja ku komukoľvek, ak im dá tú príležitosť, čo vyžaduje nielen zmenu osôb, ale aj zmenu politík.
Kubánek, Stanislav, poslanec NR SR (2019-10-28):
Vážený pán podpredseda, vážené panie poslankyne, vážení páni poslanci, Výbor Národnej rady pre verejnú správu a regionálny rozvoj ako gestorský výbor k návrhu poslancov Národnej rady Slovenskej republiky Mariána Kéryho a Martina Nemkyho na vydanie zákona, ktorým sa mení a dopĺňa zákon č. 180/2014 o podmienkach výkonu volebného práva a o zmene a doplnení niektorých zákonov v znení neskorších predpisov, podáva Národnej rade v súlade s § 79 ods. 1 zákona Národnej rady č. 350/1996 o rokovacom poriadku Národnej rady spoločnú správu výborov Národnej rady. Národná rada uznesením č. 2044 z 18. septembra 2019 pridelila predmetný návrh zákona na prerokovanie týmto výborom: Ústavnoprávny výbor Národnej rady a Výbor Národnej rady pre verejnú správu a regionálny rozvoj. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určitej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledovné stanoviská: Ústavnoprávny výbor Národnej rady Slovenskej republiky uznesením č. 743 z 8. októbra 2019 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi. Výbor pre verejnú správu a regionálny rozvoj uznesením č. 257 z 10. októbra 2019 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi. Z uznesení výborov Národnej rady Slovenskej republiky uvedených pod bodom III spoločnej správy vyplývajú pozmeňujúce a doplňujúce návrhy, ktoré nebudem čítať, nakoľko máte spoločnú správu rozdanú. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: hlasovať spoločne o bodoch 1 až 4 s odporúčaním gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady bola schválená uznesením gestorského výboru č. 265 z 15. októbra 2019. Týmto uznesením ma výbor zároveň poveril ako spoločného spravodajcu, aby som na schôdzi Národnej rady Slovenskej republiky pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Pán podpredseda, skončil som, ďakujem.
S. Kahanec, poslanec: (2008-05-16):
A takisto si myslím, že na neprioritné služby už aj vzhľadom na to, že vlastne tú metódu 200 mil. nemá veľa zákaziek šancu prekonať, tak si myslím, že aj to zníženie limitu je opodstatnené na 100 mil. A ja by som ho teda navrhol ešte nižšie, ale je to také kompromisné riešenie. A myslím si, že aj prípady časovej tiesne, ktoré poznáme z bežnej praxe, často sa argumentuje aj pri takých zákazkách, ako je verejné obstarávanie na tendre pre zabezpečenie rozsiahlych miliardových akcií, že určite pomôže aj to, keď Úrad pre verejné obstarávanie pri týchto argumentoch časovej tiesne vykoná kontrolu, najmä keď sa to týka zákaziek s veľkým finančným objemom. Ďakujem pekne.
Jurinová, Erika, podpredsedníčka NR SR (2013-02-13):
Malo by ísť o zaujatie stanoviska k prerokovanému návrhu. (Reakcia z pléna.) Pán poslanec. Nech sa páči, pán poslanec, pokračujte vo svojom vystúpení.
Zmajkovičová, Renáta, podpredsedníčka NR SR (2013-12-03):
Pán poslanec Galko.
Ďuriš Nicholsonová, Lucia, podpredsedníčka NR SR (2018-10-23):
Pán poslanec Poliačik teraz vystúpi v rozprave. Nech sa páči.